תמי עמיאל האוזר

תמי עמיאל האוזר (נולדה ב-3 באפריל 1970) היא חוקרת ספרות, חברת סגל בתוכנית לתואר שני בלימודי תרבות ופרופסור חבר במחלקה לספרות, לשון ואמנויות באוניברסיטה הפתוחה.

 ביוגרפיה 
נולדה בפתח תקווה ליפה לבית קויפמן, עיתונאית וסופרת ילדים ויגאל האוזר, רואה חשבון, שניהם ילידי הארץ. היא האמצעית מבין שלוש אחיות. גדלה והתחנכה ברמת השרון וב-1988 סיימה את תיכון רוטברג.

בשנים 1988–1991 שירתה שירות חובה בבית שאן במסגרת גרעין עמריגרעין עמרי – שם לקבוצות צעירים בעלות שליחות חברתית וחלוצית שפעלו בכמה מקומות בארץ החל משנות ה-70, כחלק מתנועת הצופים.  לעיירות פיתוח.

עם סיום שירותה הצבאי החלה בלימודים אקדמיים ולמדה לתואר ראשון, שני ושלישי באוניברסיטת תל אביב.

ב-1997 סיימה בהצטיינות תואר ראשון במשפטים. במהלך לימודיה הייתה חברת מערכת בכתב העת "פלילים" של הפקולטה למשפטים באוניברסיטת תל אביב.כתב העת "פלילים" שינה את שמו והוא קרוי כיום משפט, חברה ותרבות.

ב-2001 סיימה תואר שני בהצטיינות יתרה בחוג לתורת הספרות. עבודת הגמר שלה לתואר שני עסקה ברומן חניכה וביצירתה של הסופרת ג'ורג' אליוט.

ב-2008 סיימה תואר שלישי בהצטיינות בבית הספר למדעי התרבות. עבודת הדוקטור שלה שכותרתה "אחרות בדיונית: אתיקה ובקורת הספרות" נכתבה בהדרכת פרופ' אורלי לובין.

בשנים 2004–2009, במקביל ללימודיה לתואר שלישי, לימדה בחוג לספרות באוניברסיטת תל אביב, בבית ספר לאמנות קמרה אובסקורה ובסגל ההוראה של האוניברסיטה הפתוחה.

בשנת 2010 התקבלה לסגל הבכיר באוניברסיטה הפתוחה כמרצה אורחת. ב-2012 התמנתה למרצה, ב-2017 למרצה בכירה, וב-2025 לפרופ' חבר.

בשנים 2018–2019 שהתה במעמד של חוקרת אורחת בפקולטה לאנגלית וב באוניברסיטת קיימברידג' באנגליה.

מאז שנת 2023 היא מכהנת כראש המחלקה לספרות, לשון ואמנויות.

 חיים אישיים 
נשואה לפיני (פנחס) עמיאל האוזר. אם לשתיים.

גרה בהרצליה.

 מחקריה 
תמי עמיאל האוזר חוקרת את נקודות המפגש בין ספרות, אתיקה ויחסי כוח חברתיים, תוך התמקדות בז'אנר הרומן הריאליסטי בתרבות האנגלו-אמריקנית ותפקידיו בעיצוב הדמיון החברתי. בעבודתה היא משלבת ניתוח ספרותי עם דיונים תאורטיים העוסקים במושג ה"אחר" בפילוסופיה של עמנואל לוינס, אתיקה של דאגה אכפתית, כלכלה פוליטית וצדק חברתי, היבטים של מִגדר ותפישות של אמפתיה וסימפתיה. בין הסופרים בהם היא דנה במחקריה, ניתן למנות את מרגרט אטווד, ג'ורג' אליוט, איאן מקיואן, אלי סמית, זיידי סמית', גיליאן פלין והסופר הישראלי דויד גרוסמן.

הוציאה עד היום שני ספרים: ב-2016 יצא ספרה הראשון המתמקד בכתיבתה של ג'ורג' אליוט, ועוסק בז'אנר של רומן החניכה ובדיונים המגדריים סביבו.

ב-2024 יצא ספרה השני העוסק בתפקידיה של האמפתיה בתרבות הנאו-ליברלית בשנים שלאחר המשבר הכלכלי של 2008. הספר מנתח רומנים עכשוויים, ספרי עיון פופולריים ופרשה משפטית, ומצביע על המתחים בין תפישת האמפתיה כמנוף לשינוי חברתי לבין תפקודה כחלק מן ההיגיון הנאו-ליברלי.

כיום (2026) עמיאל האוזר חוקרת את רומן המחאה בספרות אנגלית ואמריקאית, ובוחנת את הדרכים שבהן הספרות העכשווית מבקשת לבסס רלוונטיות פוליטית בתרבות משברית. המחקר זכה בשנת 2024 במענק של הקרן הלאומית למדע (ישראל).

 פרסומיה 
 ספרים שכתבה 
 רומן החניכה בקריאה ביקורתית: ג'ורג' אליוט וקריאת התגר הפמיניסטית, בני ברק, הוצאת הקיבוץ המאוחד, 2016.
 The Neoliberal Imagination in Contemporary Literature: A Study of Empathy in a Time of Global Crisis, Routledge, 2024.

 מבחר ממאמריה 
עמיאל האוזר כתבה כ-20 מאמרים ופרקים בספרים ערוכים. להלן מבחר מהם.

 בעברית 
 תמי עמיאל האוזר, "ספרות ואחרות אצל לוינס המוקדם", מאזניים, פ"ד 2/3, 2010
 תמי עמיאל האוזר, "סובייקטיביות והכנסת אורחים: עמנואל לוינס ומרגרט אטווד", בספר: מיכאל גלוזמן ואורלי לובין (עורכים), אינטרטקסטואליות בספרות ובתרבות: ספר היובל לזיוה בן-פורת, הוצאת הקיבוץ המאוחד ואוניברסיטת תל אביב/מכון פורטר, 2012

 באנגלית 






 קורסים שפיתחה במסגרת האוניברסיטה הפתוחה 
עמיאל האוזר פיתחה ועדכנה כמה קורסים אקדמיים במסגרת האוניברסיטה הפתוחה, חלקם בתוכנית לתואר השני בלימודי תרבות וחלקם בספרות ובמִגדר. בין הבולטים שבהם:
 יצירות נבחרות בספרות המערב
 תורת הספרות והתרבות: אסכולות בנות זמננו (עם ד"ר חנה הרציג, ד"ר דורית אשור וד"ר מאיה מיכאלי)
 תיאוריות וגישות בחקר התרבות (עם פרופ' נורית גרץ, ד"ר גל חרמוני וד"ר ניר קדם)
 מבוא ללימודי מִגדר (עם פרופ' ניצה ינאי, פרופ' תמר אלאור, פרופ' אורלי לובין ופרופ' חנה נוה)
 הטקסט הספרותי – אסתטיקה, אתיקה ופוליטיקה (עם פרופ' עדיה מנדלסון-מעוז)
כמו כן שימשה יועצת בקורסים רבים, ביניהם:
 מִגדר: תרבות וזהות (ייעוץ לקורס שכתבו פרופ' דפנה הירש וד"ר יעל מונק)
 גלגוליו של רומן החניכה: הז'אנר והשלכותיו האסתטיות, הפוליטיות והפסיכולוגיות (ייעוץ לקורס שכתבה פרופ' גליה בנזימן)
 מִגדר ופמיניזם בתיאטרון המודרני (ייעוץ לקורס שכתבה פרופ' שרון אהרונסון להבי)

 קישורים חיצוניים 





 הערות שוליים 

קטגוריה:בוגרי תיכון רוטברג (רמת השרון)
קטגוריה:בוגרות תיכון רוטברג (רמת השרון)
קטגוריה:בעלי תואר דוקטור מאוניברסיטת תל אביב
קטגוריה:בעלות תואר דוקטור מאוניברסיטת תל אביב
קטגוריה:סגל האוניברסיטה הפתוחה: ספרות, לשון ואמנויות
קטגוריה:הרצליה: אישים
קטגוריה:ישראלים שנולדו ב-1970
קטגוריה:ישראליות שנולדו ב-1970